
PËR VENDOSJEN E SISTEMIT KABLLOR NËNDETAR NDËRKOMBËTAR ME FIBËR OPTIKE DUBROVNIK-DURRËS-KORFUZ (PROJEKTI "ADRIA-1")

Me propozimin e Ministrisë së Transporteve dhe të Komunikacioneve, Këshilli i Ministrave

V E N D O S I:

1. Miratimin në parim të vendosjes në ujrat tona territoriale të sistemit kabllor nëndetar ndërkombëtar me fibër optike me intenerar Dubrovnik-Durrës-Korfuz (projekti "ADRIA-1).
2. Lejimin e hyrjes së anijes kroate "JUNAK-9 AKB" për të kryer studimin e bregut për futjen e kabllit nëndetar në Durrës.
Për këtë të veprohet në përputhje me kërkesat proceduriale të vendosura nga Kapiteneria e Përgjithshme e Porteve në Durrës.
Leja e hyrjes së anijeve të tjera të huaja të specializuara për studimin, shtrirjen dhe riparimin e kabllit nëndetar të projektit "ADRIA-1" dhe informacionet përkatëse për bregdetin nga kalon traseja e kabllit jepen nga Ministria e Mbrojtjes, sipas procedurave e rregullve të caktuara prej saj.

Ky vendim hyn në fuqi menjëherë.

KRYETARI I KËSHILLIT TË MINISTRAVE 
Aleksandër Meksi 
   



                                




 


